ইতিমধ্যে, গত এপ্রিল মাসে রিজার্ভ ব্যাঙ্ক একটি নির্দেশনামা জারি করে বলে যে ১৫ অক্টোবরের মধ্যে সমস্ত পেমেন্ট অপারেটরকে (যথা মাস্টারকার্ড, ভিসা বা পেটিএম) ভারতে উদ্ভূত সমস্ত লেনদেনের তথ্য, শুধুমাত্র এ দেশের সার্ভারেই রাখতে হবে। এত দিন, পেমেন্ট অপারেটররা (দেশি ও বিদেশি উভয়েই) নিজেদের সুবিধামতো দেশে বা বিদেশে অবস্থিত সার্ভারে তাদের লেনদেন সংক্রান্ত তথ্য জমা রাখতে পারত।প্রথমে বিদেশি পেমেন্ট অপারেটররা আপত্তি করলেও, শেষ পর্যন্ত ১৫ অক্টোবরের সময়সীমা সকলেই মেনে নেয়। এর অর্থ এই নয় যে বিতর্ক শেষ হয়ে গিয়েছে। তা এখন ভারত-মার্কিন সম্পর্কে আর একটি কাঁটা হয়ে আত্মপ্রকাশ করেছে।